CELEX: 32008R1303
Language: sk
Date: 2008-12-18 00:00:00
Title: Nariadenie Komisie (ES) č. 1303/2008 z  18. decembra 2008 , ktorým sa opravuje nariadenie (ES) č. 983/2008, ktorým sa prijíma plán prideľovania prostriedkov, ktoré sa v rozpočtovom roku 2009 majú vyúčtovať členským štátom na dodávku potravín z intervenčných zásob v prospech najodkázanejších osôb v Spoločenstve

20.12.2008   
            
            
               SK
            
            
               Úradný vestník Európskej únie
            
            
               L 344/27
            
         
      NARIADENIE KOMISIE (ES) č. 1303/2008
   z 18. decembra 2008,
   ktorým sa opravuje nariadenie (ES) č. 983/2008, ktorým sa prijíma plán prideľovania prostriedkov, ktoré sa v rozpočtovom roku 2009 majú vyúčtovať členským štátom na dodávku potravín z intervenčných zásob v prospech najodkázanejších osôb v Spoločenstve
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. g) v spojení s jeho článkom 4,
   keďže:
   
               (1)
            
            
               V dôsledku administratívnej chyby sa v prílohe III k nariadeniu Komisie (ES) č. 983/2008 (2), vzťahujúcej sa na prevody cukru v rámci Spoločenstva, ako agentúry oprávnené prijímať cukor v prípade Litvy a Portugalska uviedli nesprávne agentúry. Aby sa plán mohol správne realizovať, je potrebná oprava týchto chýb.
            
         
               (2)
            
            
               Nariadenie (ES) č. 983/2008 by sa preto malo zodpovedajúcim spôsobom opraviť. Oprava by sa mala uplatňovať odo dňa nadobudnutia účinnosti tohto nariadenia.
            
         
               (3)
            
            
               Opatrenie ustanovené v tomto nariadení je v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V prílohe III k nariadeniu (ES) č. 983/2008 sa štvrtý stĺpec „Príjemca“ mení a dopĺňa takto:
   
               1.
            
            
               V bode 2, sa údaj „Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal“ nahrádza údajom „IFAP, Portugal“.
            
         
               2.
            
            
               V bode 4, sa údaj „NMA, Lietuva“ nahrádza údajom „Lietuvos žemės ūkio ir maisto produktų rinkos reguliavimo agentūra, Lietuva“.
            
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 10. októbra 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. decembra 2008
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 268, 9.10.2008, s. 3.